LIKUMPROJEKTS

**Grozījumi likumā „Konkurences likums”**

Izdarīt Konkurences likumā (Latvijas Republikas Saeimas un Ministru Kabineta Ziņotājs, 2001, 22.nr.; 2004, 10.nr.; 2008, 9.nr., 24.nr.; 2009, 14.nr.; LV., 10.12.2009, 194 nr.) šādus grozījumus:

1. 5.pantā:

izteikt pirmo daļu šādā redakcijā:

„(1) Konkurences padomes sastāvā ir lēmējinstitūcija – padome (turpmāk – padome), kas Konkurences padomes vārdā pieņem lēmumus un slēdz administratīvos līgumus konkurences lietās, un struktūrvienības, kas nodrošina Konkurences padomes darbību, pildot sekretariāta un ekspertu funkcijas, sagatavojot lietas materiālus, dokumentus un lēmumu projektus izskatīšanai padomes sēdēs, pārstāvot Konkurences padomi tiesā un īstenojot padomes pieņemto lēmumu izpildi. Padomes sastāvā ir priekšsēdētājs un divi padomes locekļi. Konkurences padomi vada padomes priekšsēdētājs (turpmāk arī – priekšsēdētājs).”;

otrajā, ceturtajā, sestajā, septītajā, astotajā, devītajā un desmitajā daļā svītrot vārdus „Konkurences padomes” pirms vārda „priekšsēdētāja” attiecīgā locījumā un vārdu „Konkurences” pirms vārdiem „padomes locekļi” attiecīgā locījumā;

izteikt trešo daļu šādā redakcijā:

„(3) Priekšsēdētāja un padomes locekļu pilnvaru laiks ir pieci gadi. Priekšsēdētāju un padomes locekļus var iecelt amatā atkārtoti, bet ne vairāk kā vienu reizi.”;

izteikt devītās daļas 6.punktu daļu šādā redakcijā:

„ir tiesīgs dot tiešus rīkojumus jebkuram Konkurences padomes darbiniekam;”;

papildināt ar vienpadsmito daļu šādā redakcijā:

„(11) Iepriekšējais priekšsēdētājs vai padomes loceklis pēc termiņa izbeigšanās turpina pildīt savus pienākumus līdz tas uzsāk pildīt amata pienākumus pēc atkārtotas iecelšanas vai amata pienākumus uzsāk pildīt jaunieceltais priekšsēdētājs vai padomes loceklis.”.

2. Izteikt 6.panta otro daļu šādā redakcijā:

(2) Konkurences padome informē sabiedrību par Konkurences padomes uzdevumu izpildi un citiem konkurences aizsardzības, saglabāšanas un attīstības jautājumiem. Lēmumus, kas pieņemti saskaņā ar šā likuma 8.panta pirmās daļas 3., 5. un 6.punktu, Konkurences padome publicē savā mājaslapā internetā un oficiālajā izdevumā "Latvijas Vēstnesis".

3. Papildināt 7.panta pirmo daļu ar 9.punktu šādā redakcijā:

„9) noteikt prioritātes šā likuma 6.panta pirmajā daļā minēto uzdevumu izpildei.”

4. 8.pantā:

izteikt pirmās daļas 1.punktu šādā redakcijā:

„1) lietas ierosināšanu;”;

izslēgt trešo un ceturto daļu;

5.Papildināt ar 8.1 pantu šādā redakcijā:

„8.1 pants. Tiesiskā pienākuma piespiedu izpilde

(1) Ja tiesiskais pienākums netiek pildīts, Konkurences padome var veikt tiesiskā pienākuma izpildi piespiedu kārtā ar piespiedu naudas palīdzību Administratīvā procesa likumā noteiktajā kārtībā, ciktāl šis likums nenosaka citu kārtību.

(2) Par piespiedu izpildi tiesiskā pienākuma adresātu brīdina rakstveidā. Brīdinājums nav pārsūdzams.

(3) Konkurences padome piespiedu naudu uzliek ar izpildrīkojumu, kuru var izdot atkārtoti, līdz tirgus dalībnieks izpilda tiesisko pienākumu.

(4) Pirms izpildrīkojuma izdošanas Konkurences padome rakstveidā paziņo tirgus dalībniekam, ka ir iegūta informācija, kas nepieciešama izpildrīkojuma izdošanai. Tirgus dalībnieks var iepazīties ar lietu, izteikt savu viedokli un iesniegt papildu informāciju septiņu dienu laikā no paziņojuma par izpildrīkojuma izdošanai nepieciešamās informācijas iegūšanu saņemšanas brīža.

(5) Piespiedu naudas apmēru nosaka līdz 5 procentu apmēram no pēdējā finanšu gada vidējā vienas dienas neto apgrozījuma par katru dienu, bet ne mazāk kā 250 *euro* par katru dienu līdz tiesiskā pienākuma izpildīšanai.

(6) Par izpildrīkojumu septiņu dienu laikā var iesniegt sūdzību Administratīvajā apgabaltiesā. Sūdzību izskata saprātīgā termiņā, bet ne vēlāk kā viena mēneša laikā no attiecīgās sūdzības saņemšanas dienas.

(7) Izpildrīkojuma pārsūdzēšana neaptur tā izpildi. Izpildrīkojumu par piespiedu naudu izpilda šā likuma 8.panta astotās daļas noteiktajā kārtībā.

(8) Finanšu gada neto apgrozījumu, no kura aprēķina piespiedu naudu, nosaka saskaņā ar Ministru kabineta noteikumiem, kas izdoti saskaņā ar šā likuma 12.panta piekto daļu.”.

6.

7. Aizstāt 9., 9.1, 9.2, 9.3 pantā un 34.panta pirmajā daļā vārdu "Izpilddirekcija" un vārdu „Izpilddirektors” attiecīgā locījumā ar vārdiem "Konkurences padome" attiecīgā locījumā.

8. 9.pantā:

izteikt panta virsrakstu šādā redakcijā:

„Konkurences padomes pilnvaras”;

izslēgt pirmo, otro, trešo, ceturto, septīto un astoto daļu;

izteikt piektās daļas ievaddaļu šādā redakcijā:

„(5) Konkurences padome, veicot tirgus uzraudzību vai izmeklējot šā likuma vai Reklāmas likuma pārkāpumus un nodrošinot Konkurences padomes lēmumu izpildi, ir tiesīga:”;

papildināt piekto daļu ar 6. un 7.punktu šādā redakcijā:

„6) pamatojoties uz tiesneša lēmumu vai ar datu subjekta piekrišanu, izmeklējot šā likuma 11.panta pārkāpumus, pieprasīt, lai elektronisko sakaru komersants atklāj un izsniedz Elektronisko sakaru likumā noteiktajā kārtībā saglabājamos datus;

7) pamatojoties uz tiesneša lēmumu pieprasīt kredītiestādei sniegt tās rīcībā esošās neizpaužamās ziņas.”.

9. Izteikt 9.1 panta pirmo daļu šādā redakcijā:

„(1) Par atļauju veikt šā likuma 9.panta piektās daļas 4., 5., 6. un 7.punktā minētās darbības lemj rajona (pilsētas) tiesas tiesnesis pēc Konkurences padomes juridiskās adreses. Tiesnesis 72 stundu laikā izskata Konkurences padomes iesniegumu un citus dokumentus, kas pamato nepieciešamību veikt šīs darbības, uzklausa Konkurences padomes pārstāvi, un pieņem lēmumu par darbību atļaušanu vai par atteikumu. Ja iesniegumu iespējams izskatīt bez Konkurences padomes pārstāvja uzklausīšanas, tiesnesis ir tiesīgs izskatīt iesniegumu rakstveida procesā.”;

10. Papildināt 9.3 panta pirmo daļu aiz vārdiem „piektās daļas” ar skaitli „3.,”.

11. Papildināt ar 9.4 pantu šādā redakcijā:

„9.4 pants. Atbildība par informācijas nesniegšanu, nepatiesas informācijas sniegšanu, Konkurences padomes likumīgo prasību nepildīšanu un aizzīmogojuma bojāšanu

(1) Konkurences padome ir tiesīga uzlikt naudas sodu par –

1) informācijas nesniegšanu lietas ietvaros noteiktā termiņā, apjomā un veidā pēc Konkurences padomes pieprasījuma vai normatīvajos aktos noteiktajos gadījumos;

2) informācijas nesniegšanu tirgus uzraudzības ietvaros noteiktā termiņā, apjomā un veidā pēc Konkurences padomes atkārtota pieprasījuma vai normatīvajos aktos noteiktajos gadījumos;

3) nepatiesas, maldinošas vai nepilnīgas informācijas sniegšanu;

4) atteikšanos pildīt Konkurences padomes amatpersonu likumīgās prasības;

5) šā likuma 9.panta piektās daļas 4.punkta “g” apakšpunkta kārtībā veikta aizzīmogojuma bojāšanu –

līdz 1 procenta apmēram no tirgus dalībnieka vai tirgus dalībnieku apvienības pēdējā finanšu gada neto apgrozījuma katram, bet ne mazāk kā 50 *euro* katram. Personām, kuras nav tirgus dalībnieki vai tirgus dalībnieku apvienības, naudas sodu uzliek no 50 līdz 1400 *euro*.

(2) Finanšu gada neto apgrozījumu, no kura aprēķina naudas sodu, nosaka saskaņā ar Ministru kabineta noteikumiem, kas izdoti saskaņā ar šā likuma 12.panta piektās daļu.

(3) Šā panta pirmajā daļā minētos Konkurences padomes lēmumus par naudas soda uzlikšanu adresāts var pārsūdzēt šā likuma 8.panta otrajā daļā noteiktajā kārtībā.

12. Svītrot 10.panta otrajā daļā vārdus „vai Izpilddirekcijas”.

13. Papildināt 11.pantu ar divi prim daļu šādā redakcijā:

„(21) Tirgus dalībniekam, kurš norāda, ka vienošanās atbilst šī panta otrās daļas prasībām, ir pienākums to pierādīt.”.

14. 12.pantā:

izslēgt ceturto daļu ;

izteikt piekto daļu šādā redakcijā:

„ (5) Ministru kabinets izdod noteikumus par naudas soda noteikšanas kārtību, kuros paredz finanšu gada neto apgrozījuma aprēķināšanas īpatnības atsevišķiem gadījumiem, naudas soda apmēra noteikšanas kritērijus, atbildību mīkstinošos un pastiprinošos apstākļus.”.

15. Papildināt ar 12.1 pantu šādā redakcijā:

„12.1 pants. Iecietības programma

(1) Iecietības programma ļauj tirgus dalībniekam saņemt atbrīvojumu no naudas soda par karteļa vienošanās atklāšanu vai naudas soda samazinājumu par sadarbošanos karteļa vienošanās aizlieguma pārkāpuma lietas izmeklēšanā.

(2) Konkurences padome atbrīvo no naudas soda par karteļa vienošanās aizlieguma pārkāpumu, ja:

1) tirgus dalībnieks pirmais iesniedz pierādījumus un citas ar karteļa vienošanās aizlieguma pārkāpumu saistītas ziņas par faktiem un apstākļiem, kas ir pietiekami, lai ierosinātu lietu vai konstatētu karteļa vienošanās aizlieguma pārkāpumu;

2) tirgus dalībnieks nav veicis darbības, lai piespiestu citus tirgus dalībniekus piedalīties kartelī vai turpināt dalību tajā;

3) pieteikuma saņemšanas brīdī Konkurences padomes rīcībā nav pietiekami pierādījumi, uz kuriem pamatojoties var ierosināt lietu vai konstatēt karteļa vienošanās aizlieguma pārkāpumu.

(3) Konkurences padome samazina naudas sodu par karteļa vienošanās aizliegumu pārkāpumu, ja:

1) tirgus dalībnieks iesniedz pierādījumus un citas ar karteļa vienošanās aizlieguma pārkāpumu saistītas ziņas, kas būtiski papildina Konkurences padomes rīcībā esošos pierādījumus un ziņas;

2) tirgus dalībnieks iesniedz pierādījumus par citu karteļa vienošanās aizlieguma pārkāpumu un Konkurences padome to atbrīvo no naudas soda par šo karteļa vienošanās aizlieguma pārkāpumu.

(4) Konkurences padome pieteikumu par atbrīvojumu no naudas soda vai naudas soda samazinājumu par karteļa vienošanās aizlieguma pārkāpumu iecietības programmas ietvaros apstiprina vai noraida ar to pašu lēmumu, ar kuru konstatē šā likuma 11.panta pirmajā daļā vai Līguma par Eiropas Savienības darbību 101.panta pirmajā daļā minēto pārkāpumu, uzliek tiesisku pienākumu un naudas sodu.

(5) Informācija, kas iekļauta pieteikumā par iecietības programmas piemērošanu, ir ierobežotas pieejamības informācija, kas var tikt izpausta tikai procesa dalībniekiem Konkurences padomes ierosinātajā lietā, lai nodrošinātu to tiesību un tiesisko interešu aizstāvību.

(6) Konkurences padomes lēmumā par lietas izbeigšanu neiekļauj ziņas par to tirgus dalībnieku identitāti, kas sadarbojušies ar Konkurences padomi iecietības programmas ietvaros.

(7) Ministru kabinets nosaka kārtību, kādā Konkurences padome iecietības programmas ietvaros atbrīvo no naudas soda un kādā naudas sodu var samazināt, kā arī prasības iecietības programmas dalībniekiem.”.

16. Izslēgt 14.panta trešo daļu.

17. 15.pantā:

izteikt otro daļu šādā redakcijā:

„(2) Tirgus dalībnieki, kuri nolēmuši apvienoties kādā no šā panta pirmajā daļā paredzētajiem veidiem, pirms apvienošanās iesniedz Konkurences padomei par to ziņojumu, ja apvienošanās dalībnieku kopējais apgrozījums iepriekšējā finanšu gadā Latvijas teritorijā ir bijis ne mazāks par 30 miljoniem *euro*, un vismaz diviem apvienošanās dalībniekiem apgrozījums iepriekšējā finanšu gadā Latvijas teritorijā ir bijis ne mazāks par 1,5 miljoniem *euro* katram.”;

izteikt otro prim daļu šādā redakcijā:

„(2¹) Konkurences padomei ir tiesības pieprasīt apvienošanās dalībniekiem iesniegt ziņojumu par apvienošanos, kas neatbilst šā panta otrajā daļā minētajiem ziņojuma iesniegšanas nosacījumiem, 12 mēnešu laikā no apvienošanās īstenošanas dienas, ja:

1) apvienošanās notiek konkrētajā tirgū, kurā darbojas apvienošanās dalībnieki un to kopējā tirgus daļa šajā konkrētajā tirgū pārsniedz 40%;

2) pastāv pamatotas aizdomas, ka apvienošanās rezultātā var rasties vai nostiprināties dominējošais stāvoklis vai var tikt būtiski samazināta konkurence konkrētajā tirgū.”;

izteikt otro divi prim daļu šādā redakcijā:

„(22) Šā panta otrajā daļā minētajiem tirgus dalībniekiem ir tiesības par apvienošanos pilna ziņojuma vietā iesniegt Konkurences padomei saīsināto ziņojumu, ja pastāv viens no šādiem nosacījumiem:

1) neviens no apvienošanās dalībniekiem nedarbojas vienā konkrētajā tirgū vai ar to vertikāli saistītā tirgū;

2) apvienošanās dalībnieki darbojas vienā konkrētajā tirgū un to kopējā tirgus daļa nepārsniedz 20 procentus;

3) apvienošanās dalībnieki darbojas vertikāli saistītos tirgos un katra apvienošanās dalībnieka tirgus daļa konkrētajā tirgū nepārsniedz 30 procentus;

4) apvienošanās dalībnieki iegūst kopīgu izšķirošu ietekmi pār citu tirgus dalībnieku šā likuma 15.panta pirmās daļas 3.punkta izpratnē, kurš negūst un kura mērķis nav gūt apgrozījumu no preču pārdošanas vai pakalpojumu sniegšanas Latvijas teritorijā;

5) apvienošanās dalībnieks iegūst izšķirošu ietekmi tirgus dalībniekā, kurā apvienošanās dalībniekam jau ir kopīga izšķiroša ietekme šā likuma 15.panta pirmās daļas 3.punkta izpratnē.”;

papildināt ar otro četri prim un otro pieci prim daļu šādā redakcijā:

„(24) Ja apvienošanās neatbilst šā panta otrajā daļā noteiktajiem ziņojuma par apvienošanos iesniegšanas nosacījumiem, tirgus dalībnieki ir tiesīgi:

1) lūgt rakstisku apstiprinājumu tam, ka Konkurences padome neizmantos šā panta otrajā primdaļā noteiktās tiesības pieprasīt apvienošanās dalībniekiem iesniegt ziņojumu par apvienošanos;

2) iesniegt pēc savas iniciatīvas Konkurences padomei pilnu vai saīsinātu ziņojumu par apvienošanos.

(25) Konkurences padome var atbrīvot tirgus dalībnieku no pienākuma iesniegt daļu no pilnā vai saīsinātā ziņojumā ietveramās informācijas vai pievienojamiem dokumentiem, ja šāda informācija vai dokumenti nav nepieciešami ziņojuma izskatīšanai.”;

Papildināt ar sesto daļu šādā redakcijā:

„(6) Par apvienošanās izvērtēšanu tirgus dalībnieki maksā valsts nodevu. Ministru kabinets nosaka valsts nodevas par apvienošanās izvērtēšanu apmēru un maksāšanas kārtību.”.

18. 16.pantā:

papildināt otro daļu ar otro teikumu šādā redakcijā:

„Pēc apvienošanās dalībnieku lūguma vai savas iniciatīvas Konkurences padome ir tiesīga pagarināt šā panta trešajā daļā minētā lēmuma pieņemšanu par 15 darba dienām, lai izvērtētu saistošos noteikumus.”.

19. Izteikt 17.pantu šādā redakcijā:

„(1) Ja ziņojums par apvienošanos nav iesniegts šajā likumā noteiktajos gadījumos vai notikusi tirgus dalībnieku apvienošanās, kas ir pretrunā ar šā likuma 16.panta trešajā daļā noteiktajā kārtībā pieņemto Konkurences padomes lēmumu, Konkurences padome ir tiesīga pieņemt lēmumu par naudas soda uzlikšanu jaunajam tirgus dalībniekam vai izšķirošās ietekmes ieguvējam līdz 3 procentu apmēram no to pēdējā finanšu gada neto apgrozījuma.

(2) Naudas soda samaksa neatbrīvo attiecīgos tirgus dalībniekus no pienākuma izpildīt šā likuma noteikumus un Konkurences padomes lēmumus. Ar Konkurences padomes lēmumu uzlikto saistošo noteikumu piespiedu izpildi veic atbilstoši šā likuma 8.1pantā noteiktajai kārtībai par tiesisko pienākumu piespiedu izpildi.

(3) Šajā pantā noteiktajā kārtībā aprēķināto naudas sodu ieskaita valsts pamatbudžetā.”

20. 20.pantā:

izteikt otro daļu šādā redakcijā:

„(2) Tiesa spriedumā par Konkurences likuma un Eiropas Savienības konkurences tiesību pārkāpumu var noteikt vienu vai vairākus šādus pienākumus:

1) pārtraukt un aizliegt darbības, ar kurām tiek veikts Konkurences likuma un Eiropas Savienības konkurences tiesību pārkāpums;

2) veikt darbības, kas novērš Konkurences likuma un Eiropas Savienības konkurences tiesību pārkāpumu;

3) sniegt atbilstošu atlīdzinājumu par pārkāpumu.”.

21. Papildināt ar 20. 1 pantu šādā redakcijā:

„20.1 pants. Konkurences likuma un Eiropas Savienības konkurences tiesību pārkāpumu lietu izskatīšana

(1) Tiesa, kura pieņēmusi pieteikumu un ierosinājusi lietu par Konkurences likuma un Eiropas Savienības konkurences tiesību pārkāpumu, septiņu dienu laikā no lietas ierosināšanas dienas nosūta prasības pieteikuma un lēmuma par lietas ierosināšanu norakstu (kopiju) Konkurences padomei.

(2) Konkurences padome pēc savas vai tiesas iniciatīvas var dot atzinumu lietā par Eiropas Savienības konkurences tiesību piemērošanas aspektiem. Konkurences padomei pirms atzinuma došanas ir tiesības iepazīties ar lietas materiāliem.

(3) Tiesa septiņu dienu laikā pēc pilnā sprieduma sastādīšanas lietā par Eiropas Savienības konkurences tiesību pārkāpumu nosūta sprieduma norakstu (kopiju) Konkurences padomei un Eiropas Komisijai, bet lietā par Konkurences likuma pārkāpumu Konkurences padomei.

22. 21.pantā:

papildināt pantu ar otro un trešo daļu:

„(2) Ja pārkāpums izpaužas kā vertikālā vienošanās ierobežot pircēja iespēju noteikt tālākpārdošanas cenu vai par tirgus sadali attiecībā uz pircējiem vai teritoriju, vai karteļa vienošanās, tiek prezumēts, ka pārkāpums ir radījis kaitējumu un ka tā rezultātā cena paaugstināta par 10 procentiem, ja vien netiek pierādīts citādi.

(3) Tirgus dalībnieki atbild solidāri par kaitējumu, kas nodarīts ar aizliegtas vienošanās pārkāpumu. Tirgus dalībnieks, kurš iecietības programmas ietvaros ir atbrīvots no naudas soda saskaņā ar šā likuma 12.1 panta otro daļu, atbild dalīti.”;

uzskatīt līdzšinējo panta tekstu par pirmo daļu.

23. Izteikt 22.pantu šādā redakcijā:

„22. pants. Lietas ierosināšana

(1) Konkurences padome ierosina lietu par šā likuma pārkāpumu uz savas iniciatīvas pamata, ievērojot noteiktās prioritātes, iespējamā pārkāpuma ietekmi uz konkurenci un būtiskām sabiedrības interesēm.

(2) Tirgus dalībnieki un iestādes ir tiesīgi sniegt Konkurences padomei ziņas par faktiem, pamatojoties uz kuriem var konstatēt šā likuma pārkāpumu.”.

24. Izslēgt 23., 24. un 25. pantu.

25. 26.pantā:

otrajā daļā aiz vārda „septiņu” papildināt ar vārdu „darba”;

septītajā daļā aizstāt skaitli „10” ar skaitli „20” un papildināt ar teikumu šādā redakcijā:

„Pēc motivēta lūguma, padome var uzklausīt procesa dalībnieku par tā izteikto viedokli un iesniegto papildu informāciju.”;

papildināt ar astoto daļu šādā redakcijā:

„(8) Lietā esošā informācija līdz lēmuma pieņemšanai uzskatāma par informāciju iestādes iekšējai lietošanai, ar ko drīkst iepazīties tikai personas, kurām Konkurences padomes amatpersonas attiecīgos materiālus uzrāda.”

26. Izteikt 26.1 panta ceturto daļu šādā redakcijā:

„(4) Konkurences padome var pieprasīt, lai persona, kuras sniegtajai informācijai nepieciešams noteikt ierobežotas pieejamības informācijas statusu, klāt pievieno iesniedzamās informācijas vispārpieejamu eksemplāru bez ierobežotas pieejamības informācijas.”.

27. Izteikt 27.2 panta virsrakstu, pirmo, otro un trešo daļu šādā redakcijā:

„Lietas izpētes izbeigšana ar rakstveida apņemšanos

(1) Ja tirgus dalībnieks rakstveidā apņemas pildīt noteiktus tiesiskos pienākumus, kas novērš konkurences kavēšanu, ierobežošanu vai deformēšanu, Konkurences padome, izvērtējot lietas faktiskos un tiesiskos apstākļus un uzskatot to par lietderīgu, var pieņemt lēmumu par lietas izpētes izbeigšanu un tiesisko pienākumu uzlikšanu.

(2) Ja tiesiskie pienākumi, kurus tirgus dalībnieks rakstveidā apņēmies pildīt, netiek pildīti, to piespiedu izpilde tiek veikta šā likuma 8.1 pantā noteiktajā kārtībā.

(3) Konkurences padome var atjaunot saskaņā ar šā panta pirmo daļu izbeigto lietu.”.

28. Izteikt 27.3 pantu šādā redakcijā:

„27.3 pants. Administratīvā līguma slēgšana

(1) Konkurences padome administratīvo līgumu slēdz bez augstākas iestādes piekrišanas.

(2) Pieteikumu par noslēgtā administratīvā līguma atbilstību tiesību normām, tā spēkā esamību, noslēgšanu vai izpildes pareizību izskata šā likuma 8.panta otrajā daļā noteiktajā kārtībā.

(3) Administratīvā līguma, ar kuru izbeigts tiesas process, pārsūdzēšana neaptur tā izpildi.”.

29. Izteikt 29.pantu šādā redakcijā:

„29.pants. Naudas soda samazināšana par atsevišķiem Eiropas Savienības konkurences tiesību pārkāpumiem

(1) Konkurences padome atbrīvo tirgus dalībnieku no naudas soda vai samazina tam naudas sodu, ja tirgus dalībnieks pēc savas iniciatīvas paziņo Konkurences padomei par karteļa vienošanos, kas pārkāpj Līguma par Eiropas Savienības darbību 101.panta pirmo daļu.

(2) Šā panta pirmajā daļā paredzēto naudas sodu tirgus dalībniekam samazina vai pilnīgi atbrīvo to no naudas soda saskaņā ar šā likuma 12.1 pantu.”.

30. 30.pantā:

izteikt trešo daļu šādā redakcijā:

„(3) Lēmumu par pagaidu noregulējumu procesa dalībnieks, attiecībā uz kuru izdots pagaidu noregulējums, var pārsūdzēt Administratīvajā apgabaltiesā 10 dienu laikā no tā spēkā stāšanās dienas.”;

papildināt ar piekto daļu šādā redakcijā:

„(5) Ar lēmumu par pagaidu noregulējumu uzlikto saistošo noteikumu piespiedu izpildi veic atbilstoši šā likuma 8.1 pantā noteiktajai kārtībai par tiesisko pienākumu piespiedu izpildi.”.

31. Papildināt pārejas noteikumus ar 13.punktu šādā redakcijā:

„13. Līdz jaunu Ministru kabineta noteikumu izdošanai ir spēkā Ministru kabineta 2008.gada 29.septembra noteikumi Nr.796 „Kārtība, kādā nosakāms naudas sods par Konkurences likuma 11.panta pirmajā daļā un 13.pantā paredzētajiem pārkāpumiem”, ciktāl tie nav pretrunā ar šo likumu.”.

32. Grozījumi šā likuma 15.pantā, kas paredz papildināt to ar sesto daļu, ieviešot apvienošanās izvērtēšanas nodevu, stājas spēkā 2016.gada 1.janvārī.

Iesniedzējs:

ekonomikas ministre D.Reizniece-Ozola

Vīza:

valsts sekretārs M.Lazdovskis

12.11.2014.

2696

I.Peipiņa, 67013146

Ilze.Peipina@em.gov.lv